ఢిల్లీ కెప్టెన్‌తో ఆటలా..? ‘రనౌట్’ సీన్ రివర్స్..!
శనివారం జరిగిన టోర్నీ ఆరంభ మ్యాచ్‌లోనే బెంగళూరుతో తలపడిన చెన్నై సూపర్ కింగ్స్.. స్పిన్నర్లు హర్భజన్ సింగ్ (3/20), ఇమ్రాన్ తాహిర్ (3/9), జడేజా (2/15) రాణించడంతో ఆ జట్టుని 17.1 ఓవర్లలో కేవలం 70 పరుగులకే ఆలౌట్ చేసింది. అనంతరం లక్ష్యాన్ని అంబటి రాయుడు (28: 42 బంతుల్లో 2x4, 1x6) నిలకడగా ఆడటంతో మరో 12 బంతులు మిగిలి ఉండగానే ఛేదించింది. దీంతో.. ఆ గెలుపు జోరుని కొనసాగించాలని చెన్నై ఉవ్విళ్లూరుతోంది. ఆ జట్టులో పెద్దగా మార్పులేమీ ఉండకపోవచ్చు..!
ముంబయి ఇండియన్స్‌తో ఆదివారం జరిగిన మ్యాచ్‌లో తొలుత బ్యాటింగ్ చేసిన ఢిల్లీ క్యాపిటల్స్ జట్టు 6 వికెట్ల నష్టానికి 213 పరుగులు చేసింది. ఓపెనర్ శిఖర్ ధావన్ (43: 36 బంతుల్లో 4x4, 1x6) ఆ జట్టుకి శుభారంభమివ్వగా.. మిడిల్ ఓవర్లలో ఇంగ్రామ్ (47: 32 బంతుల్లో 7x4, 1x6).. స్లాగ్ ఓవర్లలో రిషబ్ పంత్ బ్యాట్ ఝళిపించేశారు. దీంతో.. ఆ జట్టు భారీ స్కోరు చేయగలిగింది. ముఖ్యంగా.. రిషబ్ పంత్.. ముంబయి అగ్రశ్రేణి బౌలర్ జస్‌ప్రీత్ బుమ్రా బౌలింగ్‌లోనూ రెండు సిక్సర్లు బాది ప్రత్యర్థులకి గట్టి హెచ్చరికలు పంపాడు. ఆ మ్యాచ్‌లో ఢిల్లీ బౌలర్లూ సత్తాచాటి ముంబయిని 176కే పరిమితం చేశారు. దీంతో.. ఘన విజయంతో బోణి అందుకున్న ఢిల్లీ కూడా అదే జోరుని చెన్నైపై కొనసాగించాలని ఆశిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.